
             Nr.23/189/2005
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru modificarea art.18 din Legea nr.300/2004 privind autorizarea persoanelor fizice şi a asociaţiilor familiale care desfăşoară activităţi economice în mod independent, trimis cu adresa nr.P.L.X 457 din 10 octombrie 2005, înregistrată sub nr.23/189 din 11 octombrie 2005.



În raport de obiectul şi conţinutul său ce vizează modificarea unei legi ordinare, proiectul de lege face parte din categoria legilor ordinare.



Potrivit prevederilor art.75 din Constituţia României, republicată, şi ale art.86 alin.(3) pct.1 din Regulamentul Camerei Deputaţilor, competenţa decizională în cazul acestui proiect de lege aparţine Camerei Deputaţilor.

PREŞEDINTE,

Dan Ioan Popescu

[image: image2.png]ROMANIA




Parlamentul  României

Camera  Deputaţilor

Comisia pentru industrii si servicii








                       Bucureşti, 26.10.2005









              Nr.23/189/2005

RAPORT

asupra proiectului de Lege pentru modificarea art.18 din Legea nr.300/2004 privind autorizarea persoanelor fizice şi a asociaţiilor familiale care desfăşoară activităţi economice în mod independent


În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere în fond, cu proiectul de Lege pentru modificarea art.18 din Legea nr.300/2004 privind autorizarea persoanelor fizice şi a asociaţiilor familiale care desfăşoară activităţi economice în mod independent, trimis cu adresa nr.P.L.X 457 din 10 octombrie 2005, înregistrată sub nr.23/189 din 11 octombrie 2005.



Comisia pentru administraţie publică, amenajarea teritoriului şi echilibru ecologic, cu avizul nr.26/431/2005, a avizat favorabil proiectul de lege.


Comisia pentru egalitatea de şanse între femei şi bărbaţi, cu avizul nr.45/292/2005, a avizat favorabil proiectul de lege.



Consiliul Legislativ, cu avizul nr.657/2005, a avizat favorabil proiectul de lege.



Proiectul de lege supus dezbaterii are ca obiect de reglementare extinderea sferei activităţilor care pot fi exercitate ca persoană fizică autorizată sau ca asociaţie familială la toate activităţile economice codificate conform Clasificării activităţilor din economia naţională – CAEN, probată prin Hotărârea Guvernului nr.656/1997, actualizată prin Ordinul preşedintelui Institutului Naţional de Statistică nr.601/2002.



În raport de obiectul şi conţinutul său, proiectul de lege face parte din categoria legilor ordinare.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege în şedinţa din 25 octombrie 2005.



La dezbaterea proiectului de lege au participat, în conformitate cu prevederile art.51 şi 52 din Regulamentul Camerei Deputaţilor, din partea Agenţiei Naţionale pentru Întreprinderi Mici şi Mijlocii şi Cooperaţie: domnul Bogdan Dumitrache – secretar general şi doamna Ciupitu Raluca – consilier juridic.



La dezbaterea acestui proiect de lege au participat 19 deputaţi din totalul de 23 de deputaţi membri ai comisiei.



Raportul comisiei a fost adoptat cu unanimitate de voturi.



Potrivit prevederilor art.75 din Constituţia României, republicată şi ale art. 86 alin.(3) pct.1 din Regulamentul Camerei Deputaţilor, competenţa decizională în cazul acestui proiect de lege aparţine Camerei Deputaţilor.



În urma dezbaterilor, Comisia propune adoptarea proiectului de Lege pentru modificarea art.18 din Legea nr.300/2004 privind autorizarea persoanelor fizice şi a asociaţiilor familiale care desfăşoară activităţi economice în mod independent, în forma prezentată de Senat.
                     PREŞEDINTE,                                       SECRETAR,
                  Dan Ioan Popescu                                     Aurelia Vasile
Consilier,

Viorela Gondoş

PAGE  
0

